text: Jernbanebro fik store skader
  15 marts 2012 kl. 07.46
  Al togdrift mellem Esbjerg og Varde blev onsdag aften indstillet, og Søndermarksvej i Varde blev spærret for trafik, efter at en lastbil med kran ramte en jernbanebro på Søndermarksvej.
  Togtrafikken mellem Esbjerg og Varde blev genoptaget ved 1.30-ti8den.
  - Der skete skader på broen, da kranen bag på lastbilen ramte den. Der er faldet store flager ned, så der er åbent ind til armeringen, fortæller vagtchefen ved Syd- og Sønderjyllands Politi, Ole Aamann.
  
  En ordentlig hoppetur
  Ved påkørslen fik lastbilen med vagtchefen ord "en ordentlig hoppetur".
  - Den vippede halvanden meter op i luften og hamrede så ned i asfalten, fortæller han.
  Det betød, at kranen kom under broen og lastbilen fortsatte 20 meter hen ad Søndermarksvej, før den endte i rabatten.
  
  Undersøgt på sygehuset
  Chaufføren kom ikke kommet alvorligt til skade, men han blev sendt til undersøgelse på sygehuset.
  Uheldet betød, at alle tog mellem Varde og Esbjerg holdt stille i flere timer, ligesom Søndermarksvej lukkede for trafik.
  
  Repareres
  En medarbejder fra Banedanmark har været ude for at vurdere jernbanebroens skader natten til torsdag.
  Omkring klokken 01:30 besluttede Banedanmark igen at åbne for togdriften mellem Esbjerg og Varde. Desuden er Søndermarksvej også åbnet for bilisterne.
  Der venter nu et større arbejde for Banedanmark, som skal reparere den medtagede jernbanebro.
  
  Jernbanebroen (Google Maps)
  Vis stort kort
  